പാറേല് പള്ളിയില് എട്ടുനോമ്ബാചരണം 31 മുതല് ചങ്ങനാശേരി: പാറേല് മരിയന് തീര്ത്ഥാടന കേന്ദ്രത്തില് പരിശുദ്ധ കന്യക മറിയത്തിന്റെ ജനന തിരുനാളിനോടനുബന്ധിച്ചുള്ള എട്ടുനോമ്ബാചരണം 31 മുതല് ആരംഭിക്കും. 31ന് വൈകുന്നേരം 4.30ന് വികാരി ഫാ. ജേക്കബ് വാരിക്കാട്ട് കൊടിയേറ്റും. തുടര്ന്ന് വി.കുര്ബാന, നോവേന, വചന പ്രഘോഷണം. സെപ്തംബര് 1 മുതല് എട്ടുവരെയുള്ള ദിവസങ്ങളില് രാവിലെ 5.30 നും, 7 നും, 9 നും, 10.30 നും, വൈകുന്നേരം 4 നും 6 നും വിശുദ്ധ കുര്ബാന, നൊവേന, വചന പ്രഘോഷണം എന്നിവ ഉണ്ടായിരിക്കും. തിരുനാള് ദിവസമായ 8ന് രാവിലെ 5.30ന് മാര് തോമസ് തറയില്, 7.30ന് ആര്ച്ച് ബിഷപ്പ് മാര് ജോര്ജ്ജ് കോച്ചേരി, 9.30ന് വികാരി ജനറാള് മോണ്. തോമസ് പാടിയത്ത്, 11.30ന് മോണ്. ജോസഫ് വാണിയപുരയ്ക്കല്, ഉച്ചകഴിഞ്ഞ് 2.30ന് ചാന്സിലര് റവ.ഡോ.ഐസക്ക് ആലഞ്ചേരി, 4.30ന് ആര്ച്ച് ബിഷപ്പ് മാര് ജോസഫ് പെരുംന്തോട്ടം എന്നിവര് വിശുദ്ധ കുര്ബാന അര്പ്പിക്കും.